Karin Rask
Karin Rask (neiupõlvenimi Karin Lätsim; sündinud 21. aprillil 1979) on eesti näitleja ja moelooja. 1997. aastal lõpetas ta Haapsalu Gümnaasiumi, aastatel 1997–1998 õppis Tallinna Pedagoogikaülikoolis raadiorežii erialal. 2002. aastal lõpetas Eesti Muusikaakadeemia Kõrgema Lavakunstikooli (20. lennus) näitleja erialal. Aastatel 2002–2014 oli ta Eesti Nuku- ja Noorsooteatri näitleja. Alates 2014. aastast on ta vabakutseline näitleja ja moedisainer.